L 158/4
SK
Úradný vestník Európskej únie
13.6.2022
(16)
Muškátový oriešok z Indie patriaci pod číselné znaky KN 0908 11 00 a 0908 12 00 podlieha od júla 2019 zvýšenému počtu úradných kontrol z dôvodu rizika kontaminácie aflatoxínmi.
Úradné kontroly vykonávané členskými štátmi, ako aj informácie, ktoré sú k dispozícii, poukazujú na zlepšenia, pokiaľ ide o súladu s príslušnými požiadavkami stanovenými v právnych predpisoch Únie.
Uvedené kontroly a informácie svedčia o tom, že vstup tejto potraviny do Únie už nepredstavuje závažné riziko pre zdravie ľudí.
V dôsledku toho nie je potrebné naďalej vyžadovať, aby všetky zásielky muškátového oriešku z Indie patriaceho pod číselné znaky KN 0908 11 00 a 0908 12 00 sprevádzal úradný certifikát, v ktorom sa uvádza, že všetky výsledky odberu vzoriek a analýz preukazujú súlad s nariadením Komisie (ES) č. 1881/2006 (4).
Členské štáty by napriek tomu mali aj naďalej vykonávať kontroly, ktoré zaručia zachovanie súčasnej úrovne dodržiavania predpisov.
Položka týkajúca sa muškátového orieška z Indie patriaceho pod číselne znaky KN 0908 11 00 a 0908 12 00 v tabuľke uvedenej v bode 1 prílohy II k vykonávaciemu nariadeniu (EÚ) 2019/1793 by sa preto mala vypustiť a presunúť do prílohy I k uvedenému vykonávaciemu nariadeniu s frekvenciou identifikačných a fyzických kontrol stanovenou na 30 % zásielok vstupujúcich do Únie.
(17)
Pokiaľ ide o zásielky papriky rodu Capsicum (inej ako sladkej) z Thajska, pri úradných kontrolách vykonávaných členskými štátmi v súlade s prílohou I k vykonávaciemu nariadeniu (EÚ) 2019/1793 bola zistená vysoká frekvencia nedodržiavania príslušných požiadaviek stanovených v právnych predpisoch Únie, pokiaľ ide o kontamináciu rezíduami pesticídov.
Preto je vhodné zvýšiť frekvenciu vykonávania identifikačných a fyzických kontrol v prípade takýchto zásielok na 30 % zásielok vstupujúcich do Únie.
(18)
Niektoré číselné znaky KN nezodpovedajú komoditám uvedeným v určitých položkách v prílohe I k vykonávaciemu nariadeniu (EÚ) 2019/1793, sú teda nadbytočné.
V prílohe I k uvedenému vykonávaciemu nariadeniu by sa mali vypustiť tieto číselné znaky KN: číselný znak KN ex 0807 19 00 70 v položke týkajúcej sa melóna Galia (C.melo var. reticulatus) z Hondurasu, číselný znak KN ex 0709 99 90 25 v položke týkajúcej sa centely ázijskej (Centella asiatica) zo Srí Lanky a číselný znak KN 1211 90 86 10 v položke týkajúcej sa sušeného oregana z Turecka.
(19)
S cieľom umožniť presnejšiu identifikáciu komodít, ktoré podliehajú zvýšenému počtu úradných kontrol, je vhodné v prílohe I k vykonávaciemu nariadeniu (EÚ) 2019/1793 špecifikovať podpoložku TARIC pre číselný znak KN ex 0709 99 90 v položke týkajúcej sa moringy olejodárnej (Moringa oleifera) z Indie a pre číselný znak KN ex 1211 90 86 v položke týkajúcej sa centely ázijskej (Centella asiatica) zo Srí Lanky.
(20)
Pokiaľ ide o zásielky muškátového orieška z Indie, pri úradných kontrolách vykonávaných členskými štátmi v súlade s tabuľkou uvedenou v bode 1 prílohy II k vykonávaciemu nariadeniu (EÚ) 2019/1793 bola zistená vysoká frekvencia nedodržiavania príslušných požiadaviek stanovených v právnych predpisoch Únie, pokiaľ ide o kontamináciu aflatoxínmi.
Preto je vhodné zvýšiť frekvenciu vykonávania identifikačných a fyzických kontrol v prípade takýchto zásielok na 30 % zásielok vstupujúcich do Únie.
(21)
Potenciálne zdravotné riziko vyplývajúce z kontaminácie etylénoxidom sa týka zmesí prídavných látok v potravinách s obsahom karobovej gumy alebo guarovej gumy.
V stĺpcoch odkazujúcich na „potraviny a krmivá (zamýšľané použitie)“ a na „číselný znak KN“ v tabuľke uvedenej v bode 1 prílohy II k vykonávaciemu nariadeniu (EÚ) 2019/1793 by sa preto mala v položke týkajúcej sa Indie doplniť kategória „zmesi prídavných látok v potravinách s obsahom karobovej gumy alebo guarovej gumy“, a mali by sa doplniť aj príslušné číselné znaky KN pre zmesi prídavných látok v potravinách.
Rovnako by sa v položkách týkajúcich sa Malajzie a Turecka mala doplniť kategória „zmesi prídavných látok v potravinách s obsahom karobovej gumy“, ako aj príslušné číselné znaky KN pre zmesi prídavných látok v potravinách.
Frekvencia identifikačných a fyzických kontrol by sa mala stanoviť na 20 % takýchto zásielok vstupujúcich do Únie z Indie, Malajzie a Turecka.
(22)
Pokiaľ ide o koreniny z Indie, číselný znak KN 0910 zahŕňa komodity vo forme koreňov, kvetov a listov, ako je napríklad kurkumový koreň.
Keďže počas úradných kontrol vykonávaných členskými štátmi v súlade s tabuľkou uvedenou v bode 1 prílohy II k vykonávaciemu nariadeniu (EÚ) 2019/1793 nebola zistená žiadna kontaminácia etylénoxidom, takéto komodity možno oslobodiť od zvýšeného počtu úradných kontrol.
Preto je vhodné v prílohe II k vykonávaciemu nariadeniu (EÚ) 2019/1793 uviesť, že úradným kontrolám na hraničných kontrolných staniciach by mali podliehať len sušené koreniny z Indie, pričom frekvencia identifikačných a fyzických kontrol je stanovená na 20 % zásielok vstupujúcich do Únie.
(4) Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v.
EÚ L 364, 20.12.2006, s. 5).